Նա «Ազատությանը» տեղեկացրեց, որ 2016-17 թվականներին Վանաձորի երկու դպրոցներում արդեն բացվել է նախակրթարան, և Լոռիում նախատեսված չէր որևէ այլ դպրոց ներառել ծրագրում, բայց հաշվի է առնվել Լոռու մարզպետի՝ դեռ նախկին նախարարին ուղղած գրությունն ու այս տարի մարզի ևս 5 դպրոց է ընդգրկվել ծրագրում։ «Մենք չէինք նախատեսել, բայց քանի որ մարզպետը խնդրել էր, առանձին նամակով դիմել էր նախարարին, նախարարն էլ ուղղորդեց մեզ, մենք ընթացք տվեցինք»,- ասաց Խաչատրյանը։